
Parlamentul  României

Camera  Deputaţilor

RAPORT COMUN
asupra proiectului de Lege pentru o alimentaţie sănătoasă în unităţile de învăţământ preuniversitar (PLx 600/2007)

1. Cu adresa nr.PLx 600 din 18 septembrie2007, Comisia pentru sănătate  şi familie şi Comisia pentru învăţământ, ştiinţă, tineret şi sport au fost sesizate cu dezbaterea, în fond, a proiectului de Lege pentru o alimentaţie sănătoasă în unităţile de învăţământ preuniversitar (PLx 600/2007).
La întocmirea raportului, comisiile au analizat avizul Consiliului Legislativ avizul Comisiei juridice, de disciplină şi imunităţi, avizul Comisiei pentru agricultură, silvicultură, industrie alimentară şi servicii specifice şi punctul de vedere al Guvernului. 
Proiectul de lege are ca obiect de reglementare crearea cadrului legislativ pentru o alimentaţie sănătoasă în unităţile de învăţământ preuniversitar constând în interzicerea distribuirii, comercializării sau a preparării alimentelor nerecomandate hranei copiilor pe timpul şcolarizării.

2. În funcţie de obiectul şi conţinutul său, proiectul de lege face parte din categoria legilor ordinare. 
3. La lucrările Comisiei pentru sănătate şi familie  au participat toţi cei 13 membri ai comisiei. La lucrările Comisiei pentru învăţământ, ştiinţă, tineret şi sport au participat 23 deputaţi din totalul de 25 membri ai comisiei. În baza art.54 şi art 55 din Regulamentul Camerei Deputaţilor, republicat, la dezbaterea proiectului de lege au participat ca invitaţi: domnul Ervin Zoltan Szekely, secretar de stat în Ministerul Sănătăţii Publice şi domnul Kovaks Peter, preşedintele Agenţiei Naţionale pentru Tineret 

4.  Potrivit prevederilor art. 75 alin. (1) din Constituţia României, republicată, şi ale art. 92  alin. (9) din Regulamentul Camerei Deputaţilor, republicat, Camera Deputaţilor este Cameră decizională.

 5.  În urma dezbaterilor, în şedinţa Comisie pentru sănătate şi familie din 28 – 30 ianuarie 2008 şi în şedinţa Comisiei pentru învăţământ, ştiinţă, tineret şi sport din 18 martie 2008, cu unanimitatea voturilor celor prezenţi, se propune Plenului Camerei Deputaţilor, aprobarea proiectului de Lege, cu amendamentele din anexă. 
ANEXĂ

I. AMENDAMENTE ADMISE
	Nr.

crt.
	Text adoptat de Senat
	Text propus de Comisii
(autorul amendamentului)
	Motivaţie

	1
	Titlul legii: Lege pentru o alimentaţie sănătoasă în unităţile de învăţământ preuniversitar
	Nemodificat
	

	2
	CAPITOLUL I

DEFINIŢII
	Nemodificat
	

	3
	Art.1.-
În cuprinsul dispoziţiilor prezentei legi, sub denumirea de alimentaţie sănătoasă se înţelege acel mod de alimentaţie dovedit ştiinţific a fi optim sănătăţii omului.


	Art.1.-
În sensul prezentei legi, prin  alimentaţie sănătoasă se înţelege acel mod de alimentaţie dovedit ştiinţific a fi optim creşterii, dezvoltării şi menţinerii stării de sănătate a copiilor şi adolescenţilor în colectivităţi.
Autor: Comisiile 
	Se are în vedere corelarea definiţiei cu titlul şi obiectul proiectului de lege

	4
	Art.2.-
În cuprinsul dispoziţiilor prezentei legi, sub denumirea de aliment nerecomandat preşcolarilor şi şcolarilor se înţelege un aliment cu un aport substanţial de compuşi cu efect dăunător sănătăţii, ca grăsimi, sare, zahăr, îndulcitori, aditivi alimentari, în detrimentul compuşilor cu efect benefic, cum ar fi fibre, vitamine, minerale.
	Se elimină
	Raportat la definiţia de la art. 1, această definiţie nu este necesară

	5
	Art.3.-
În cuprinsul dispoziţiilor prezentei legi, sub denumirea de unităţi de învăţământ se înţeleg toate unităţile de învăţământ preuniversitar de stat şi particulare, inclusiv creşe autorizate şi acreditate conform legislaţiei în vigoare.
	Art.2.-
În sensul prezentei legi, prin colectivităţi se înţeleg toate unităţile de învăţământ preuniversitar de stat şi particulare, inclusiv centrele de vacanţă, unităţi ce asigură servicii similare, creşele şi unităţile destinate găzduirii elevilor după terminarea programului şcolar. 
Autor: Comisiile
	Se impune definirea noţiunii de colectivitae şi nu de unitate de învăţământ.


	6
	--------------------------------
	Art.3.-Unităţile care asigură prepararea şi distribuirea alimentelor către colectivităţile prevăzute la art. 2, sunt obligate să respecte prevederile prezentei legi.

Autor: Comisiile
	Pentru asigurarea respectării normelor legale de igienă şi sănătate publică

	7
	CAPITOLUL II

PRINCIPII ŞI NORME DE BAZĂ
	Nemodificat
	

	8
	Art.4.-
În cadrul general al asigurării bunăstării cetăţenilor, statul recunoaşte importanţa deosebită a sănătăţii populaţiei.
	Nemodificat
	

	9
	Art.5.-
Deprinderea de către cetăţeni a unei alimentaţii sănătoase este o componentă majoră a sănătăţii publice.

	Nemodificat
	

	10
	Art.6.-
Prezenta lege afirmă rolul statului, al societăţii civile şi al cetăţenilor în promovarea unei alimentaţii sănătoase în rândul tinerei generaţii.
	Nemodificat
	

	11
	Art.7.-
Dreptul societăţii civile şi al cetăţenilor de a se implica în elaborarea strategiilor şi metodologiilor prezentei legi este garantat.
	Nemodificat
	

	12
	CAPITOLUL III

REGLEMENTĂRI PRINCIPALE
	Nemodificat
	

	13
	Art.8.-
Instituţiile abilitate ale statului întocmesc, actualizează şi difuzează lista alimentelor nerecomandate preşcolarilor şi şcolarilor, după cum urmează:



a) Ministerul Sănătăţii Publice întocmeşte şi actualizează lista alimentelor nerecomandate preşcolarilor şi şcolarilor, conform recomandărilor specialiştilor în nutriţie;



b) inspectoratele şcolare judeţene şi cel al municipiului Bucureşti preiau lista prevăzută la lit.a) şi o comunică tuturor unităţilor de învăţământ, mai puţin creşelor;



c) creşelor li se comunică lista direct de către Ministerul Sănătăţii Publice.
	Art.8.-Ministerul Sănătăţii Publice afişează pe site-ul oficial, în termen de 30 de zile de la data intrării în vigoare a prezentei legi, Necesarul zilnic de calorii şi substanţe nutritive pentru copii şi adolescenţi, precum şi Necesarul estimativ zilnic al diferitelor grupe de alimente pentru alcătuirea dietei la copii şi adolescenţi, prevăzute în legislaţia sanitară în vigoare.

Autor: Comisiile
	Pentru asigurarea unei diete sănătoase la copii şi adolescenţi

	14
	Art.9.-
În incinta unităţilor de învăţământ este interzisă prepararea, comercializarea şi distribuirea oricăror alimente conţinute în lista prevăzută la art.8 lit.a).
	Art.9.- Prepararea şi distribuirea alimentelor în colectivităţi se face cu respectarea legislaţiei în vigoare.
Autor: Comisiile
	Pentru o exprimare corespunzătoare

	15
	Art.10.-
Meniurile servite în cantinele sau locaţiile asimilate cu cantinele din unităţile de învăţământ sunt avizate de către specialişti în nutriţie acreditaţi de către Ministerul Sănătăţii Publice.

	Art.10.-
Meniurile servite în cantinele sau locaţiile asimilate cu cantinele din colectivităţi sunt avizate de către personalul medical şi aprobate de către conducătorul unităţii.

Autor: Comisiile
	Pentru corelare cu modificările anterioare

	16
	Art.11.-
Se recomandă asigurarea unităţilor de învăţământ cu apă potabilă rece, respectiv un litru/zi de elev, suplimentată în funcţie de sezon.
	Se elimină
	Reglementarea se regăseşte în alte acte normative

	17
	CAPITOLUL IV

REGLEMENTĂRI SUPLIMENTARE


	Nemodificat
	

	18
	Art.12.-
Campaniile de promovare directă sau indirectă, în incinta unităţilor de învăţământ a alimentelor nerecomandate preşcolarilor şi şcolarilor menţionate în lista prevăzută la art.8, sunt interzise.


	Art.11.-
Campaniile de promovare a alimentaţiei sănătoase în colectivităţi se derulează cu acordul Ministerului Educaţiei, Cercetării şi Tineretului şi cu respectarea prevederilor legislaţiei în vigoare.
Autor: Comisiile
	Pentru o exprimare corectă şi precisă

	19
	Art.13.-
Programele şcolare elaborate de Ministerul Educaţiei şi Cercetării pentru învăţământul preuniversitar vor conţine discipline de studiu privind nutriţia şi deprinderea alimentaţiei sănătoase.


	Art.12.-
Programele şcolare elaborate de Ministerul Educaţiei, Cercetării şi Tineretului vor cuprinde teme privind formarea unui comportament alimentar sănătos la copii şi adolescenţi.

Autor: Comisiile
	Idem

	20
	Art.14.-
Programele de formare şi perfecţionare a cadrelor din învăţământul preşcolar, şcolar, gimnazial şi liceal vor conţine noţiuni cu caracter ştiinţific privitoare la alimentaţia sănătoasă şi promovarea acesteia  prin activitatea de învăţământ.
	Nemodificat 

Devine art. 13 prin renumerotare 
	

	21
	CAPITOLUL V

SESIZAREA, CONSTATAREA ŞI SANCŢIONAREA 

ÎNCĂLCĂRILOR LEGII
	Nemodificat
	

	22
	Art.15.-
Constatarea încălcărilor prezentei legi se face de către reprezentanţii Autorităţii Naţionale pentru Protecţia Consumatorilor, ai Autorităţii Naţionale Sanitar Veterinare şi pentru Siguranţa Alimentelor, precum şi ai altor instituţii care au atribuţii de control al alimentelor.
	Art.14.-
Constatarea încălcărilor prezentei legi şi aplicarea sancţiunilor se fac de către Inspecţia Sanitară de Stat din cadrul Ministerului Sănătăţii Publice.
Autor: Comisiile
	Inspecţia Sanitară de Stat este singurul organism care trebuie abilitat în constatarea şi aplicarea sancţiunilor

	23
	Art.16.-
Încălcarea prezentei legi constituie contravenţie şi se sancţionează de către Autoritatea Naţională pentru Protecţia Consumatorului, Autoritatea Naţională Sanitar Veterinară şi pentru Siguranţa Alimentelor, precum şi de alte instituţii care au atribuţii de control, după cum urmează:




a)
constituie contravenţie încălcarea prevederilor art.8 lit.b) şi se sancţionează cu amendă de la 2.000 de lei la 10.000 de lei;




b)
constituie contravenţie încălcarea prevederilor   art.9 şi se sancţionează cu amendă de la 1.000 de lei la 5.000 de lei;




c)
constituie contravenţie încălcarea prevederilor art.10 şi se sancţionează cu amendă de la 500 de lei la 2.000 de lei.




d) constituie contravenţie încălcarea prevederilor art.12 şi se sancţionează cu amendă de la 2.000 de lei la 5.000 de lei conducerea unităţii de învăţământ care a permis desfăşurarea campaniei de promovare.
	Art.15.- Constituie contravenţii încălcarea dispoziţiilor art. 8 – 11 şi  se sancţionează conform reglementărilor în vigoare.
Autor: Comisiile
	

	24
	CAPITOLUL VI

DISPOZIŢII FINALE
	Nemodificat
	

	25
	Art.17.-
În termen de 60 de zile de la data intrării în vigoare a prezentei legi, Ministerul Sănătăţii Publice va emite un ordin cuprinzând lista alimentelor nerecomandate preşcolarilor şi şcolarilor, care va fi reactualizată anual.

	Se elimină
	Articolul 17 a rămas fără obiect

	26
	Art.18.-
Prezenta lege intră în vigoare în termen de 30 de zile de la data publicării în Monitorul Oficial al României, Partea I.


	Nemodificat
Devine art. 16 prin renumerotare

             PREŞEDINTE,

Acad. prof. univ. dr. MIRCEA IFRIM              
               Prof. univ. dr. Petre POPEANGĂ

